Het sijn come in rechte voir meye ende scepen van loven inde banck
ald jan vanden beeghe als man ende momboir marien van troenbeke
sijnd huysvrouwen in deen zijde Ende henrick witteman nalick met
tatline enekins sijnre huysvrouwen in dande alse vanden dliegen erve
ende and haeflijken goeden die bleven souden moghen sijn nae de doot
barbelen wijlen vander lynden op peetken baers zone peets wijlen
baers zoens der voirs berbelen die de selve wijlen peet barbelens
zone hadde van katlinen enekens voirs doen sine wijve Aldair de
voirs jan vanden berghe dede segghen dat waen drie ghesusten
deene gheheeten lijsbeth dande barbele ende de derde mgriete dochten
van wettighen bedde jans wijlen van troenbeke ende dat de voirs lijsbeth
eene vanden drie ghesusten voirs eene docht hadde van h arnde wijlen
vander lynden prieste gheheeten barbele ende dat die selve barbele h
arnts docht ghetrouwt hadde eene gheheete jan baers dair af sij
twee wettighe kinde hadde deen gheheeten peet ende dande katline
Ende dat jan baers de vader aflivich werdt voir barbelen sine wijve
ende sijn kinde voirs Segghen voort dat de voirs peet de zone ghetrout
hadde eene gheheeten katline envekens die nu wijf es henricx wittemas
nalex voirs Ende dat de selve peet baers katline sijn zust voir barbelen
huer moeder te weten katline zonder ghebuerte ende de voirs peet aflivich
wordden acht hem bevrucht laten katline enekens sijnre huysvrouwen voirs
Welke katline enekens nae de doot van peetn huen man ter werelt baerde
eene wettighen zone die peet gheheeten werdt ende dat de selve peet
de jonghe alsoe nae gheboren uut den voirs goeden als uut sine ppren goeden
ghestorve es zonder wettighe ghebuerte onder sijn jairen ende onghehouwet
Ende alsoe waen die vlieghenterve ende haeflijke goede die barbele wijlen
vander lynden besadt ende acht hair bleven verstorven ende verschene op den
voirs peetn baers den jonghen segghen voort dat berbele van troenbeke
eene vanden voirs drie ghesusten eene wettighe docht hadde gheheeten
marie die jan vanden berghe ghetrouwt heeft Ende soe es de voirs marie
jans vanden berghe wijff eene vanden naesten levenden des voirs peets
baers des jonghen van weghen der voirs barbelen sijnre ondermoeder dair
af die goide dair questie om es come sijn Bieden die pointen te
thonen meynen dair ine dat hem die voirs goide sijn kinsge
deelte schuldich wae te volgen Dair op de voirs henrick witteman dede
pte